《杂咏三首 其一》
宋代·华镇

相逢邂逅典文场，人世机心一笑忘。丽藻满籯堆锦绣，清谈终坐击琳琅。

衣裘不羡公西胜，才术当知贾傅长。今日故园聊踯躅，他年要路看腾骧。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。